**DĖL ROKIŠKIO RAJONO PANEMUNĖLIO MOKYKLOS-DAUGIAFUNKCIO CENTRO TEIKIAMŲ MOKAMŲ KULTŪROS PASLAUGŲ SĄRAŠO IR ĮKAINIŲ** **PATVIRTINIMO**

2021 m. spalio 29 d. Nr. TS –

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Rokiškio rajono savivaldybės taryba n u s p r e n d ž i a :

1. Patvirtinti Rokiškio rajono Panemunėlio mokyklos-daugiafunkcio centro teikiamų mokamų kultūros paslaugų sąrašą ir įkainius (pridedama).

2. Skelbti šį sprendimą Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO PANEMUNĖLIO MOKYKLOS-DAUGIAFUNKCIO CENTRO TEIKIAMŲ MOKAMŲ KULTŪROS PASLAUGŲ SĄRAŠO IR ĮKAINIŲ** **PATVIRTINIMO“**

**AIŠKINAMASIS RAŠTAS**

 **Sprendimo projekto tikslai ir uždaviniai.** Patvirtinti realią situaciją atitinkančius Rokiškio rajono Panemunėlio mokyklos-daugiafunkcio centro teikiamų mokamų kultūros paslaugų sąrašą ir įkainius, taip suteikiant galimybę įstaigai teikti planuotas paslaugas ir gauti pajamas.

**Teisinio reguliavimo nuostatos.** Lietuvos Respublikos vietos savivaldos įstatymo 16 straipsnio 2 dalies, 37 punktu.

**Sprendimo projekto esmė.**

Po Rokiškio rajono savivaldybės kultūros tinklo pertvarkos, 2021 m. birželio 25 d. sprendimu Nr. TS-156 nuo 2021 m. birželio 30 d. panaikintas Rokiškio rajono savivaldybės tarybos 2019 m. rugsėjo 27 d. sprendimas Nr. TS-200 „Dėl Rokiškio rajono seniūnijų teikiamų kultūros ir turizmo srityje mokamų paslaugų sąrašo ir įkainių patvirtinimo“.

Kultūros funkciją įgyvendinančios įstaigos (Rokiškio kultūros centras, Obelių socialinių paslaugų namai, Pandėlio universalus daugiafunkcis centras, Panemunėlio mokykla-daugiafunkcis centras) mokamų kultūros paslaugų sąrašą ir įkainius formuoja kiekviena atskirai įvertinus joms būdingą teikiamų paslaugų struktūrą, taip pat aktualia situacija pagrįstus įkainius.

Šiuo sprendimu tvirtinamas Rokiškio rajono Panemunėlio mokyklos-daugiafunkcio centro aktualių mokamų kultūros paslaugų sąrašas ir vietos rinkos situaciją atitinkantys įkainiai. Sąrašas parengtas tik kultūros paslaugoms, kadangi mokamas švietimo paslaugas ši įstaiga teikia vadovaudamasi Rokiškio rajono savivaldybės tarybos 2019 m. lapkričio 29 d. sprendimu Nr. TS-227 „Dėl Rokiškio rajono švietimo įstaigų teikiamų paslaugų kainų ir gaunamų lėšų panaudojimo tvarkos patvirtinimo“.

 **Laukiami rezultatai.** Aktualias rinkos kainas, įstaigos veiklos ir infrastruktūros pokyčius atitinkantis teikiamų kultūros paslaugų sąrašas ir įkainiai.

**Finansavimo šaltiniai ir lėšų poreikis**. Nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Atliktas antikorupcinis teisės akto vertinimas, parengta pažyma.

Komunikacijos ir kultūros skyriaus vedėja Irena Matelienė